لیاقت پور

لیاقت پور سرائیکی وسیب دا ہک شہر ہے۔ ایہ ضلع رحیم یار خان دی تحصیل لیاقت پور دا صدر مقام ہے۔

لیاقت پور تحصیل صدر مقام ہے، جیڑھا لاہور کراچی مین ریلوے لائن تے واقعہ ہے۔ ایں دا ناں پہلے  چودری بمعنے چاردری ہا۔ جݙاں آباد کار آئے تاں اینکوں چوہدری بݨا ݙتا ۔ حالانکہ اتھاں نواب صاحب تشریف گھن امدے ہن، چار دری ( دربار ) لڳدا ہا۔ ول 1949ء اچ لیاقت علی خان سرکاری دورے تے اتھاں تشریف گھن آئے تاں ایں دا ناں لیاقت پور رکھ ݙتا ڳیا۔ ایں شہر دی تعمیر و توسیع دا کم وی انہاں دے مشورے تے شروع تھیا۔ 1956ی اچ شہر دی تعمیر تے ترقی تیز تھی ڳئی۔ نویاں سڑکاں تعمیر کیتیاں ڳیاں۔ رہائشی پلاٹ تقسیم کیتے ڳئے، غلہ منڈی دی بنیاد رکھی ڳئی تے آہستہ آہستہ شہر کھنڈدا ڳیا ۔

 حوالہ 
کتاب: میݙی دھرتی، میݙے لوک ، مصنف: ظہور احمد دھریجہ ، ناشر: جھوک پبلشرز ، ملتان 2018ء